Ho Jong-suk

Ni Ho Jong-suk (; HUlio 16, 1908 – Hunio 5, 1991) ket maysa idi a Koreana nga aktibista iti wayawaya, mannurat, periodista, ken komunista. Ti pudno idi a naganna ket Jongja (정자; 貞子).

Kameng isuna idi ti Singanhoe, Geunwoohoe ken ti Partido Komunista ti Korea ken maysa pay a nasapa a Koreana nga aktibista iti karbengan ti babbai.

Biag 
Kadagiti nasapa panawenna, napan ni Ho idiay Hapon tapno agadal idiay Eskuela ti Kwansei iti Tokyo. Kanungpalan a pimmanaw ken kadagiti simmarunoa panawen napan ni Ho idiay Tsina nga idiay ket naikkan idi iti serrekan iti Ganganaet a Nangato nga Eskuela ti Shanghai ken isu met ti nagturposanna. Kalpasanna nagsubli met iti bukodna pagilian. Idi 1921, nakibinglay isuna iti tignay ti babbai ken timmipon iti Partido Komunista ti Korea.

Iti dayta a panawen, inkeddeng ti Gobierno ti Hapon-Heneral ti Korea a di legado ti Partido Komunista. Nangliklik isuna iti pannakaidadanes iti pannakibinglay iti Partido Komunista. Kanungpalanna idi 1924, naipayammo isuna iti Internasional nga Aldaw ti Babbai, iti Marso 1925, napan isuna iti pasamak ti Aldaw ti Babbai idiay Seoul. Idi 1927 isuna ket maysa idi a nagpundar a kameng ti Geunwoohoi ken nakibinglay pay iti Singanhoe (신간회).

Nagay-ayat pay ni Ho iti "Unrelated Love and Sex". Nakondenar ti kapanunotanna iti kangimongan a Koreano gapu ta iti dayta a panawen, dagiti tidda iti pundamentalismo a Konpusianismo ket nagtultuloy kadagiti amin a paset ti Korea.

Idi 1936, napan isuna idiay Tsina nga idiay ket nakibinglay iti Nailian a Partido Rebolusionario ti Korea (조선민족혁명당). Idi 1938, napan isuna idiay Hebei, nakibinglay iti Pagkakadduan iti Napili a Wayawaya, ti maysa a kontra Hapon Koreano a Grupo ti resistansia. Idi 1945, napan isuna idiay Seoul ngem pimmanaw ken napan idiay Amianan a Korea tapno maliklik iti terorismo iti payak a kanawan. Nakibinglay isuna idi 1948 iti gobierno ti Amianan a Korea.

Nagserbi ni Ho a kas ti Pangulo ti Hustisia iti Kangatuan a Korte ti Amianan a Korea idi baetan ti 28 Oktubre 1959 ken 1960.

Bibliograpia 

 In Grace Lover (은혜로운 사랑 속에서)
 Democraticism founder days (민주건국의 나날에)
 Historical rememories of great loves (위대한 사랑의 력사를 되새기며)

Kitaen pay 
 Hwang Jini
 Heo Nanseolheon
 Na Hye-sok
 Shin Saimdang

Dagiti nagibasaran

Dagiti akinruar a silpo 

 Ho Jong-suk:britannica 
 Ho Jong-suk 
 Ho Jong-suk 
 Ho Jong-suk 
 Ho Jong-suk 
 조선의 첫 녀성상 

Dagiti rebolusionario manipud iti Korea
1908 a pannakaipasngay
1991 nga ipupusay